Document ID: 31995R2581

ΚΑΝΟΝΙΣΜΟΣ (ΕΚ) αριθ. 2581/95 ΤΗΣ ΕΠΙΤΡΟΠΗΣ της 3ης Νοεμβρίου 1995 για τροποποίηση του κανονισμού (ΕΚ) αριθ. 1440/95 σχετικά με το άνοιγμα δασμολογικών ποσοστώσεων για το δεύτερο εξάμηνο του 1995 για αιγοπρόβατα και πρόβειο και αίγειο κρέας που υπάγονται στους κωδικούς ΣΟ ex 0104 10, ex 0104 20 και 0204
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3013/89 του Συμβουλίου της 25ης Σεπτεμβρίου 1989 περί κοινής οργανώσεως αγοράς στον τομέα του προβείου και αιγείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 1265/95 (2), και ιδίως το άρθρο 12 παράγραφος 4,
τον κανονισμό (ΕΚ) αριθ. 3290/94 του Συμβουλίου της 22ας Δεκεμβρίου 1994 σχετικά με τις προσαρμογές και τα μεταβατικά μέτρα στον τομέα της γεωργίας που είναι αναγκαία για την εφαρμογή των συμφωνιών οι οποίες έχουν συναφθεί στο πλαίσιο των πολυμερών εμπορικών διαπραγματεύσεων του Γύρου της Ουρουγουάης (3), και ιδίως το άρθρο 3,
Εκτιμώντας:
ότι ο κανονισμός (ΕΚ) αριθ. 3379/94 του Συμβουλίου της 22ας Δεκεμβρίου 1994 σχετικά με το άνοιγμα και τον τρόπο διαχειρίσεως ορισμένων κοινωτικών δασμολογικών ποσοστώσεων για το 1995 για ορισμένα γεωργικά προϊόντα και για τη μπίρα (4), όπως τροποποιήθηκε τελευταία από τον κανονισμό (ΕΚ) αριθ. 2416/95 της Επιτροπής (5), προβλέπει, ιδίως, τη δυνατότητα συμπληρωματικών εισαγωγών από την Ουγγαρία και την Πολωνία, λόγω της διευρύνσεως της Κοινότητας 7 ότι οι εν λόγω ποσότητες πρέπει να συμπεριληφθούν στις ποσοστώσεις που άνοιξαν για το δεύτερο εξάμηνο του 1995 από τον κανονισμό (ΕΚ) αριθ. 1440/95 της Επιτροπής (6), όπως τροποποιήθηκε τελευταία από τον κανονισμό (ΕΚ) αριθ. 2416/95 7 ότι πρέπει, συνεπώς, να τροποποιηθεί ο εν λόγω κανονισμός 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Προβείου και Αιγείου Κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 1440/95 τροποποιείται ως εξής:
- στο παράρτημα Ι, ο αριθμός που εκφράζει την ποσότητα που αφορά την Ουγγαρία αντικαθίσταται από τον αριθμό «1630»,
- στο παράρτημα ΙΙ, ο αριθμός που εκφράζει την ποσότητα που αφορά την Πολωνία αντικαθίσταται από τον αριθμό «8 700».
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 3 Νοεμβρίου 1995.

Labels: 3
17
6